
Ehitusloa andmine (Tiigi tn 6) 

1. ASJAOLUD JA MENETLUSE KÄIK

01.03.2017 ehitisregistri elektroonilisse keskkonda laekus läbivaatamiseks Tiigi tn 6, Narva  kinnistul asuva peakorpusehoone ümberehitamiseks ehitusloa taotlus nr.1711271/01643-1  koos ehitusprojektiga (linnavalitsuse dokumendiregistris nr 2190).

02.03.2017 ehitisregistri  keskkonnas, koduleht www.ehr.ee,  on genereeritud ehitusloa eelnõu nr. 1712271/05825 menetlus nr 92212, ning suunatud Linnamajandusametile, arhitektuuri- ja planeerimise osakonnale ning Päästeameti Ida Päästekeskusele kooskõlastamiseks, 

Ehitusloa menetlus toimus ehitisregistri elektroonilises keskkonnas. Ehitusprojektis on korduvalt avastatud puudused ning ehitusprojekt on korduvalt tagastatud märkuste lahendamiseks.

21.07.2017 ehitisregistri elektroonilisse keskkonda laekus ehitusloa taotlus nr 1711271/01643-5 koos kõrvaldatud puudustega ehitusprojektiga. Ehitisregistri elektroonilises keskkonnas on genereeritud ehitusloa taotlus eelnõu nr 1712271/25241

21.07.2017 kõik kaasatud isikud kooskõlastasid ehitusprojekti. 
Arhitektuuri ja planeerimise osakond kooskõlastas ehitusprojekti tingimusega: „Kooskõlastamine laieneb ainult rekonstrueeritavale alale (1296 m2), mis on haaratud projekteeritava ala piiridega.”

Linnamajandusamet kooskõlastuses teatas: Narva linnas Tiigi tn 6 MAST EUROPE OÜ tootmishoone rekonstrueerimise projekt esitati tootmistegevuse spetsiifika kirjeldusega. Esitatud andmete põhjal selgub, et tegemist on metallide töötlemise- ja tootmisettevõttega. MAST EUROPE OÜ toodab sulemeid alumiiniumi, raua ja vase baasil. Peamiseks toodanguks on alumiinium- ja vasesulamid, ferrotitaan ning vaseoksiid. Ettevõtte tootmisprotsess koosneb järgmistest etappidest: alumiiniumi eelsulatamine gaasiahjus, lisandite lisamine sulatatud alumiiniumile induktsiooniahjus; ferrotitaani tootmiseks raua sulatamine, vasesulatamine ja vase oksiidi tootmine. Ülesseatavad tootmisvõimsused kogutoodangu kohta on ca 12000 tonni aasta kohta ning järelikult ca 33 tonni ööpäevas. Vastavalt keskkonnamõju hindamise ja keskkonnajuhtimissüsteemi seaduse (edaspidi KeHJS) § 3 hinnatakse keskkonnamõju, kui taotletakse tegevusluba või selle muutmist ning tegevusloa taotlemise või muutmise põhjuseks olev kavandatav tegevus toob eeldatavalt kaasa olulise keskkonnamõju, või kavandatakse tegevust, mis võib üksi või koostoimes teiste tegevustega eeldatavalt oluliselt mõjutada Natura 2000 võrgustiku ala. KeHJS § 6 lõikes 1 on toodud olulise mõjuga tegevused, mille MAST EUROPE OÜ poolt planeeritud tegevus ei kuulu. KeHJS § 6 lõikes 2 ja 29.05.2005 Vabariigi valitsuse määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (edaspidi Määrus) on toodud tegevused, mille kohaselt on otsustaja kohustatud analüüsima, kas kavandatava tööstuse tegevusel on oluline keskkonnamõju. MAST EUROPE OÜ tegevus ei kuulu ka Määruse § 4 nimetatud tegevuse alla. Esitatud andmete põhjal oleme seisukohal, et MAST EUROPE OÜ kavandatud tegevustega ei kaasne olulist mõju keskkonnale ning ei ole vajalik ka hinnata keskkonnamõju hindamise vajalikkust KeHJS-is sätestatud korras. Siit järeldub, antud tegevuse puhul ei ole otsustajal vaja keskkonnamõju hindamise vajalikkuse üle otsustada eelhinnangu tulemusest. MAST EUROPE OÜ kuulub kompleksloa kohuslaste hulka metallisulamite tootmise tõttu.

Ehitusseadustiku §42 lg 3 punkti 5 kohaselt ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks

Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 

2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 

       menetlemine ning linnavalitsuse vastavasisuliste korralduste ettevalmistamine, mille 

       alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.
3. OTSUS

3.1.Anda ehitusluba  Tiigi tn 6, Narva  kinnistul asuva peakorpusehoone ümberehitamiseks. Ehitusluba laieneb ainult koos ehitusloa taotlusega esitatud ehitusprojektis, töö nr T7263016, projekteerija OÜ Constructive, projektiga haaratud telgedes 1x7 - AxC ümberehitamiseks alale pindalaga 1296 m2.
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

